Polisiebeampte skiet vrou, selfOribi Plaza, Port Shepstone, KZN Luit.-Kol. Zandra Wiid, woordvoerder vir die polisie, het aan die Citizen-dagblad gesê dat die beampte op sy vrou gevuur het toe sy Woensdagoggend in ŉ motor buite die Oribi Plaza Mall gewag het. Hy het twee skote deur die motorruit afgevuur en haar in die kop getref. Hy het toe die geweer onder sy ken gedruk en die sneller getrek. Wiid sê die polisie ondersoek die beampte se motiewe. Die paartjie was ŉ maand lank getroud toe die voorval plaasgevind het.